Diari Oficial de la Generalitat Valenciana


Sumari del DOGV 4125, del 12-11-2001 (2001/10210)

RESOLUCIÓ de 29 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració .Protocol General. entre el Ministeri de Ciència i Tecnologia, a través de l'Oficina Espanyola de Patents i Marques i la Comunitat Valenciana, per a establir el marc de cooperació i prestació de serveis en matèria de sistemes de patents i informació tecnològica.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2001/10897


Data del document
:   29-10-2001

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Indústria i Comerç
    * cooperació administrativa
    * patent

RESOLUCIÓ de 29 d'octubre de 2001, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni de col·laboració ?Protocol General- entre el Ministeri de Ciència i Tecnologia, a través de l'Oficina Espanyola de Patents i Marques i la Comunitat Valenciana, per a establir el marc de cooperació i prestació de serveis en matèria de sistemes de patents i informació tecnològica. [2001/X10728]
  
Subscrit, després de la tramitació prèvia reglamentària, entre el Ministeri de Ciència i Tecnologia, a través de l'Oficina Espanyola de Patents i Marques i la Comunitat Valenciana, el 7 de març de 2001, un Conveni de col·laboració ?Protocol General- per a establir el marc de cooperació i prestació de serveis en matèria de sistemes de patents i informació tecnològica, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0648/2001, i que figura com a annex d'aquesta resolució.
  
València, 29 d'octubre de 2001.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni de col·laboració - protocol general - entre el Ministeri de Ciència i Tecnologia, a través de l'Oficina Espanyola de Patents i Marques, i la Comunitat Valenciana, per a establir el marc de cooperació i prestació de serveis en matèria de sistemes de patents i informació tecnològica
  
En Madrid, a 7 de març de 2001,
  
Reunits
  
Per una part, l'Il·lm. Sr. En Carlos González Bueno Catalán de Ocón, president del Consell de Direcció de l'Oficina Espanyola de Patents i Marques, càrrec que li correspon d'acord amb l' art.5.2 del Reial Decret 1.270/1997, de 24 de juliol, pel qual es regula aquest Organisme, i en virtut del seu nomenament com sotssecretari de Ciència i Tecnologia per Reial Decret 682/2000, de 5 de maig.
  
D'altra part, l'Honorable Sr. En Fernando V. Castelló Boronat, conseller d'Indústria i Comerç de la Generalitat Valenciana i President de l'Institut de la Mitjana i Petita Indústria Valenciana, actuant en nom i representació d'aquesta entitat, en virtut del seu nomenament per Decret 12/1999, de 23 de juliol, del president de la Generalitat Valenciana, DOGV núm. 3.546, de 26 de juliol de 1999.
  
Manifesten
  
Que l'Oficina Espanyola de Patents i Marques, des d'ara OEPM, és un organisme autònom que té atribuïda, en virtut de l' art. 2 del Reial Decret 1.270/1997, l'activitat administrativa que correspon a l'Estat en matèria de propietat industrial, que constitueix un de les seus fins la difusió de forma directa o en col·laboració amb altres Administracions o organismes de la informació tecnològica continguda en les bases i documents de propietat industrial i que està en condicions d'oferir serveis d'informació i escometre les funcions i objectius que deriven del present conveni.
  
Que la Conselleria d'Indústria i Comerç de la Generalitat Valenciana, té competència i interès en facilitar, mitjançant l'Institut de la Mitjana i Petita Indústria de la Generalitat Valenciana (IMPIVA), informació tecnològica en matèria de propietat industrial a les indústries, centres d'investigació i altres organitzacions de la Comunitat Valenciana.
  
En virtut de la qual cosa,
  
Acorden
  
Primer. Subministrament gratuït de documentació de l'OEPM
  
L'OEPM es compromet de subministrar de forma gratuïta a la Generalitat Valenciana, la documentació següent:
  
Una còpia en suport CD-R dels documents de patents que es publiquen.
  
Una còpia en suport CD-R dels models d'utilitat que es publiquen.
  
Una subscripció en suport CD-ROM als Butlletins de Propietat Industrial TomsI, II i III.
  
Una còpia de tots els fullets i catàlegs d'Informació que es publiquen per part de l'OEPM.
  
Una col·lecció completa de la Classificació Internacional de Patents juntament amb l'Índex de Paraules Clau.
  
Un exemplar de les Classificacions Internacionals de Marques.
  
Un exemplar dels Índex Anuals d'Invencions i de Marques i Models i Dibuixos Industrials que es publiquen.
  
Un exemplar de les Estadístiques de Propietat Industrial que es publiquen.
  
Qualsevol altra publicació periòdica o no periòdica que es publique en un futur.
  
En el cas que la Generalitat Valenciana tingués més d'un centre d'informació, aquesta documentació es dotaria per a cada centre En el moment de subscriures el Conveni, l'IMPIVA de la Generalitat Valenciana compta amb els centres de València, Alacant i Castelló.
  
Segon. Accés directe als serveis de l'OEPM
  
L'OEPM atorgarà a la Generalitat Valenciana una paraula de passada d'ús gratuït per a l'accés a les bases de dades CIBEPAT, MODINDU i SITADEX en els casos previstos en la clàusula tercera, i altra paraula d'ús no gratuït per a l'accés a les bases de dades CIBEPAT, MODINDU, SITADEX I INPAMAR.
  
L'OEPM subministrarà de manera gratuïta una còpia dels manuals de les bases de dades de l'Oficina Espanyola de Patents i Marques.
  
Tanmateix l'OEPM subministrarà a la Generalitat Valenciana, si aquesta així ho requereix la base de dades CIBEPAT en CD-ROM, així com qualsevol altra base de dades que s'edite en CD-ROM en el futur.
  
En el cas que la Generalitat Valenciana tingués més d'un centre el previst en aquesta clàusula en relació amb les bases de dades se subministrarà per a cada centre.
  
Tercer. Abast de la gratuïtat i bonificació en l'accés a bases de dades de l'OEPM
  
La utilització dels mitjans subministrats per l'Oficina Espanyola de Patents i Marques a la Generalitat Valenciana tindrà caràcter gratuït per a aquest, quan aquesta utilització siga per a fins interns o programes d'educació o divulgació.
  
En cas contrari, l'accés i utilització per la Generalitat Valenciana de les bases de dades de l'Oficina disposarà d'un descompte del 30% .
  
Quart. Serveis propis de la Generalitat Valenciana
  
La Generalitat Valenciana prestarà a tercers, de conformitat amb la seua pròpia regulació legal, serveis relacionats amb la informació de patents i d'altres títols de propietat industrial en el marc de la seua regulació legal i , en concret, els següents:
  
Còpies dels Butlletins Oficials de la Propietat Industrial
  
Còpies d'altres publicacions de l'OEPM
  
Còpies de documents de patents espanyoles
  
Còpies de documents de models d'utilitat espanyols
  
Còpies de resums, descripcions i qualsevol altra documentació de l'OEPM.
  
Recerques en les bases de dades de l'Oficina Espanyola de Patents i Marques.
  
Quint. Preu dels serveis propis de la Generalitat Valenciana
  
La Generalitat Valenciana haurà de facturar els serveis inclosos en la clàusula anterior, quan també siguen prestats per l'OEPM ,a un preu no inferior al que corresponga a aquests, segons la normativa vigent per a aquesta oficina. En el cas que l'OEPM no preste el mateix servei en règim de concurrència, la prestació serà gravada lliurement per la Generalitat Valenciana. Les taxes i preus públics aplicables seran els que corresponguen segons el degut marc legal vigent en la Generalitat Valenciana.
  
Sext. Recepció de peticions de serveis de l'OEPM.
  
La Generalitat Valenciana podrà rebre peticions de serveis de l'OEPM, i procedirà a la seva transmissió a aquesta oficina d'acord amb l'establert en la normativa vigent. A aquests efectes l'Oficina Espanyola de Patents i Marques subministrarà a la Generalitat Valenciana els corresponents impresos de sol·licitud dels diferents tipus de serveis.
  
Sèptim. Activitats d'informació tecnològica de la Generalitat Valenciana
  
La Generalitat Valenciana es compromet a:
  
Divulgar la utilitat de la informació de patents dintre dels seus programes d'activitat.
  
Afavorir l'ús de la informació de patents del qual es dispose.
  
Enviar a l'Oficina Espanyola de Patents i Marques copia de tots els materials didàctics o de divulgació que realitze per a la seua utilització en les activitats de promoció i difusió de la informació de patents.
  
Anualment la Generalitat Valenciana enviarà a l'Oficina Espanyola de Patents i Marques un informe de les activitats que impliquen la utilització dels mitjans subministrats per l'Oficina Espanyola de Patents i Marques.
  
Octau. Activitats conjuntes de divulgació
  
L'Oficina Espanyola de Patents i Marques i la Generalitat Valenciana realitzaran conjuntament jornades informatives així com qualsevol altra activitat que acorden, tendint a donar a conèixer a les empreses i els centres públics d'investigació el sistema de patents i els serveis d'informació tecnològica.
  
Cada part pagarà les despeses del seu personal (viatges, dietes, etc.), que es generen com a conseqüència de la realització d'aquestes activitats. Per a la resta de les despeses, s'acordarà la seua distribució entre l'Oficina Espanyola de Patents i Marques i la Generalitat Valenciana en cada cas concret.
  
Novè. Activitats de formació
  
Perquè la Generalitat Valenciana puga prestar amb eficàcia els serveis d'informació (recollits en la clàusula sèptima), tramitar òptimament les sol·licituds de serveis dirigides a l'OEPM (recollits en la clàusula sexta) i participar adequadament en les activitats informatives i divulgatives (recollides en la clàusula octava), l'OEPM impartirà la necessària formació al personal de la Generalitat Valenciana designat per aquesta. Les condicions d'impartició de la nomenada formació seran objecte d'acord entre les parts, tenint en compte el previst en la clàusula anterior.
  
Dècim. Naturalesa del Conveni
  
El present Conveni té naturalesa administrativa i es realitza a l'empara de l'art.3.1.c, de la vigent Llei de Contractes de les Administracions Públiques.
  
La Jurisdicció Contenciosa Administrativa serà la competent per a conèixer de les discrepàncies que puguen sorgir en aplicació del present Conveni.
  
Onzè. Entrada en vigor i durada del Conveni
  
El present Conveni entrarà en vigor el dia de la seua signatura i la seua durada serà anual i susceptible de pròrroga per períodes idèntics en el cas que no siga denunciat per cap de les parts amb una antelació de tres mesos sobre la data de compliment.
  
El present Conveni podrà ser modificat mitjançant acord entre les parts.
  
I en prova de conformitat, signen els intervinents al lloc i en la data indicats en l'encapçalament.
  
El subsecretari de Ciència i Tecnologia,
  
president del Consell de Direcció
  
Oficina Espanyola de Patents i Marques,
  
CARLOS GONZÁLEZ BUENO CATALÁN DE OCÓN
  
El conseller d'Indústria i Comerç,
  
president de l'IMPIVA (Generalitat Valenciana,
  
FERNANDO V. CASTELLÓ BORONAT